recursal/SuperWikiNEXT-32B huggingface dataset:
Khalid Khannouchi New Yorkin maratonilla vuonna 2007.
**Khalid Khannouchi** (s. 22. joulukuuta 1971 Meknès, Marokko) on yhdysvaltalainen kestävyysjuoksija, joka on keskittynyt maratonille.

Marokon kansalaisena syntynyt Khannouchi riitautui 1992 Marokon yleisurheiluliiton kanssa harjoittelukustannuksista ja muutti kolmen ystävänsä kanssa Brooklyniin New Yorkiin. Vuonna 1996 hän meni naimisiin Sandra Inoan kanssa, joka on toiminut hänen valmentajanaan ja agenttinaan. Vuonna 1997 Khannouchi voitti Chicagon maratonin ajalla 2.07.10, joka oli nopein debyyttimaraton kautta aikojen. Seuraavana vuonna hän voitti Peachtree Road Racen, 10 kilometrin maantiejuoksun, ajalla 27.47 ja sijoittui toiseksi Chicagon maratonilla ajalla 2.07.19.

Vuonna 1999 Khannouchi voitti Peachtree Road Racen ajalla 27.45. Chicagon maratonilla hän voitti kilpailun uudella maailmanennätysajalla 2.05.42. Tämä oli ensimmäinen kerta, kun haamuraja 2.06 rikottiin. 2. toukokuuta 2000 hän sai Yhdysvaltojen kansalaisuuden. Samana vuonna hän voitti Philadelphian puolimaratonin ajalla 1.01.17 ja San Blasin puolimaratonin ajalla 1.05.01. Lontoon maratonilla hän oli toinen ajalla 2.08.36, ja hän voitti Chicagon maratonin uudella Yhdysvaltojen ennätysajalla 2.07.01.

Vuonna 2002 Khannouchi voitti Kioton puolimaratonin ajalla 1.02.16. Samana vuonna hän voitti Lontoon maratonin ME-ajalla 2.05.38 ja Chicagon maratonin ajalla 2.05.56. Seuraavana vuonna hän voitti Kioton puolimaratonin ajalla 1.02.15. Vuonna 2004 hän oli Chicagon maratonin viides ajallaan 2.08.44 ja 2006 Lontoon maratonin neljäs loppuajalla 2.07.04.

Khannouchi voitti universiadeissa kultaa 5 000 metrillä ajalla 14.05,33 Buffalossa 1993.

Lähteet
-------

1. ↑  Butler, Mark (toim.): *IAAF Statistics Handbook: Helsinki 2005*, s. 272. IAAF, 2005. (englanniksi)

Aiheesta muualla
----------------

* 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Khaled al-Asaad** (1934 – 18. elokuuta 2015) oli syyrialainen arkeologi, joka tunnettiin etenkin työstään museoviraston johtajana Syyriassa sijaitsevassa Palmyran rauniokaupungissa. Ääri-islamilaisen Isis-järjestön taistelijat teloittivat hänet vuonna 2015.

Elämäkerta
----------

Al-Asaad syntyi Tadmurin kaupungissa Syyriassa, jonka kupeessa Palmyran rauniot sijaitsevat. Hän lähti kotikaupungistaan maan pääkaupunki Damaskokseen, jossa hän opiskeli historiaa ja opetustiedettä Damaskoksen yliopistossa. Al-Asaadilla ei ollut varsinaista arkeologin koulutusta, vaan hän oppi sittemmin siihen liittyvät taidot paikan päällä töissä. Vuonna 1963 al-Asaadista tuli museoviraston johtaja Palmyrassa ja hän toimi tehtävässään aina eläkkeelle siirtymiseensä saakka vuonna 2003. Al-asaadia kollegat kuvailivat al-Asaadia itseoppineeksi asiantuntijaksi, jota kiehtoi hänen kotikaupunkinsa historia. Hänen paikallisen tuntemuksensa takia monet Palmyran ulkomaalaisista tutkijoista työskentelivät hänen avullaan. Hänet tunnettiinkin myös lempinimellä *Mr. Palmyra*. Al-Asaadilla oli myös tärkeä osa Palmyran luetteloinnissa osaksi Unescon maailmanperintöluetteloa. Monien muiden syyrialaisten vastaavissa asemissa toimineiden henkilöiden tapaan al-Asaad oli Syyrian Baath-puolueen jäsen. Hänen ei kuitenkaan tiedetä olleen hallinnon aktiivinen tukija. Hänen jäädessään eläkkeelle hänen toimintaansa Palmyrassa jatkoi hänen poikansa Walid.

Ääri-islamilaisen Isis-järjestön uhatessa kaupunkia al-Asaad oli kieltäytynyt jättämästä Palmyraa uskoen, ettei järjestö uhkaisi vanhaa eläkkeelle jäänyttä virkamiestä. Ennen kuin Isis valtasi kaupungin, museon työntekijät olivat siirtäneet monia löydöksiä Syyrian turvallisemmille alueille. Joidenkin tietojen mukaan Isisin jäsenet yrittivät saada al-Asaadilta tietoonsa näiden esineiden piilopaikkoja ja hänet päätettiin teloittaa kun hän ei suostunut niitä paljastamaan. Al-Asaad oli kaksi kertaa Isisin pidättämänä, kunnes 18. elokuuta 2015 järjestön jäsenet raahasivat hänet julkiselle aukiolle ja mestasivat hänet.

Khaled al-Asaadin ruumis löydettiin Kahloulista Palmyran itäpuolelta helmikuussa 2021.

Lähteet
-------

1. 1 2 3  Omar Waraich: Khaled al-Asaad: Authority on the antiquities of the Syrian city of Palmyra who was devoted to studying and protecting its treasures *The Independent*. Viitattu 2.5.2016. (englanniksi)
2. 1 2 3  Ben Hubbard: Syrian Expert Who Shielded Palmyra Antiquities Meets a Grisly Death at ISIS’ Hands *The New York Times*. Viitattu 2.5.2016. (englanniksi)
3. 1 2  Profile: Khaled al-Asaad, Syria's 'Mr Palmyra' *BBC News*. BBC. Viitattu 2.5.2016. (englanniksi)
4. ↑  Syria 'finds body of archaeologist Khaled al-Asaad beheaded by IS' *BBC News*. BBC. Viitattu 8.2.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Belgia
* Yhdysvallat
* Ruotsi
* Japani
* Alankomaat
* Puola
* Vatikaani

 |
|  |
| Muut | 
* IdRef

 |

 |
Vähä Paatsalo

|  |  |
| --- | --- |
| Sijainti | 
SysmäPäijät-HämeSuomi |
| Vesialue | 
Päijänne |
| Korkein kohta | 
90 m  |
| Pinta-ala | 
18,67 ha  |
| Ikä | 
Varhainen metallikausiView and modify data on Wikidata  |

Väestö| Luokitus | 
Rekisteröity arkeologinen kohde SuomessaView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Vähä Paatsalo**  on Päijänteen saari Päijät-Hämeessä Sysmässä. Se kuuluu Päijänteen kansallispuistoon.

Maantietoa
----------

Saari on 820 metriä pitkä, 410 metriä leveä ja sen pinta-ala on 18,67 hehtaaria. Se sijaitsee Virmailanselän itäosassa Paatsalon ja mantereen välissä. Se voidaan kastoa kuuluvan Paatsalon saariryhmään. Paatsalon lisäksi lähimmät saaret ovat pohjoisessa Latosaaret ja kaakossa Hietasaaret. Niiden lisäksi Vähä Paatsalon lähellä on pieniä suojeltuja luotoja. Paatsalon rantaan on vain 30 metriä matkaa. Saaressa on kaksi matalaa mäkeä. Eteläisempi mäki kohoaa 12 metrin korkeuteen Päijänteestä. Paatsalon suojassa on Vähä Paatsalon rannassa rantautumispaikka ja nuotiopaikka retkeilijöiden käyttöön. Saari on muuten autio.

Luontoarvoja
------------

Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).

Historiaa
---------

Saaren luoteispäästä silokallion laelta ja noin 20 metriä nykyrannasta on tunnistettu vuonna 1989 lapinraunio. Se on irtokivistä rakennettu kiviröykkiö, jonka mitat ovat 6×5 metriä ja korkeus 0,3 metriä. Läheisillä Kuhjasaarilla on myös lapinraunio.

Katso myös
----------

* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

Huomautukset
------------

1. 1 2  Saaren pinta-ala on otettu saaren ruotsinkielisen Wikipedian artikkelista, jossa tiedolla on ollut oma lähde.

Lähteet
-------

1. 1 2 3 4 5  Vähä Paatsalo, Sysmä (sijainti maastokartalla) *Karttapaikka*. Helsinki:  Maanmittauslaitos. Viitattu 25.9.2019.
2. ↑  MuinaisjäännösrekisteriView and modify data on Wikidata. Tieto on haettu Wikidatasta.
3. ↑  Paikkatieto: Vähä Paatsalo, paikkatietoalusta.fi, viitattu 25.9.2019
4. ↑  Vähä Paatsalo, Sysmä (sijainti varjokartalla) *Karttapaikka*. Helsinki:  Maanmittauslaitos. Viitattu 25.9.2019.
5. 1 2  Vähä Paatsalo, Sysmä (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 25.9.2019.
6. ↑  Päijänteen alue (FI0335003), 7.3.2014, viitattu 25.9.2019
7. ↑  Muinaisjäännösrekisteri: Vähä Paatsalo *Kulttuuriympäristön palveluikkuna kyppi.fi*. Museovirasto.

Päijänteen kansallispuisto

* Päijänne
* Haapasaari
* Kelvenne
* Pulkkilanharju
* Päijätsalo
**Khalestre** (m.kreik. Χαλέστρη, *Khalestrē*, myös Χαλάστρη, *Khalastrē*; lat. *Chalastra*) oli antiikin aikainen kaupunki ja kaupunkivaltio (*polis*) Mygdoniassa nykyisen Kreikan alueella. Se sijoitetaan nykyiseen Anchíalokseen lähelle Síndoksen kaupunkia.

Maantiede
---------

Khalestre sijaitsi Thermainlahden rannalla lähellä Aksios-jokea. Se oli oletettavasti rakennettu matalalle kukkulalle, joka tunnetaan nykyisin Néa Anchíaloksen tumuluksena.

Historia
--------

Khalestren historiasta ei tiedetä paljoakaan. Herodotos mainitsee sen, ja sen kansalaisesta tiedetään käytetyn etnonyymiä *Khalestreos* (Χαλεστρέος). Vaikka kaupunki on luetteloitu nykytutkimuksessa arkaaisen ja klassisen kauden kreikkalaisten polisten joukkoon, sen väestö koostui pääasiassa seudun ei-kreikkalaisesta, traakialaisesta väestöstä. Kaupungin kukoistuskautta oli arkaaisen kauden loppu eli 500-luvun eaa. loppu ja 400-luvun eaa. alku. Khalestre oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne.

Kaupungin nekropoliin eli hautausmaiden kaivaukset suoritettiin vuosina 1980–1982. Nykyinen Chalástran kaupunki on ottanut nimensä antiikin ajan kaupungista vuonna 1926.

Rakennukset ja löydökset
------------------------

Kaupungin paikalta on tehty rakennuksiin liittyviä löytöjä 700-luvulta 500-luvulle eaa. Merkittävin kaupunkiin liittyvä arkeologinen löydös on sen nekropolis, joka tunnetaan nykyisen kaupungin mukaan Síndoksen nekropoliina. Sitä ei kuitenkaan tule sekoittaa antiikin Sindokseen, joka sijaitsi ilmeisesti eri paikassa kuin nykyinen Síndos. Nekropoliin löydöt ajoittuvat pääosin arkaaiselle kaudelle. Joitakin hautoja on klassiselta kaudelta. Alueelta on löydetty 121 hautaa, jotka ovat enimmäkseen kistahautoja eli kivillä reunustettuja arkkumaisia ruumishautoja. Joissakin ruumis on haudattu sarkofagiin. Hautaesinelöytöihin lukeutuu vaaseja, pronssiastioita, aseita ja kypäriä sekä kulta- ja hopeakoruja.

Lähteet
-------

1. 1 2 3 4 5 6  Hansen, Mogens Herman & Nielsen, Thomas Heine: "548. Chalestre", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. ↑  Chalestre *Pleiades*. Viitattu 1.11.2021.
3. 1 2 3 4 5  Chalastra (Thessaloniki) 13 Anchialos? - Χαλάστρα *ToposText*. Viitattu 1.11.2021.
4. ↑  "50 C3 Chalastra", *Barrington Atlas of the Greek and Roman World*. Princeton University Press, 2000. ISBN 978-0691031699.
5. ↑  Digital Map of the Roman Empire *pelagios.org*.  Arkistoitu 19.6.2018. Viitattu 1.11.2021.
6. 1 2  Smith, William: "Thessalonica", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
7. 1 2 3 4 5  Necropolis of Sindos Ministry of Culture and Sports. Viitattu 1.11.2021.
8. ↑  Herodotos: *Historiateos* 7.123.3.
9. ↑  Kouloukia – Chalastra *Name Changes of Settlements in Greece*. Institute for Neohellenic Research. Viitattu 1.11.2017.
**Khalil Small** (s. 19. huhtikuuta 1995 Chicago, Illinois) on yhdysvaltalainen koripalloilija, pelipaikaltaan takamies. Hän on pelannut ammattilaisena Suomen pääsarjassa.

Elämä ja ura
------------

Small pelasi yliopistokoripalloa University of Wisconsin–Green Bayn joukkueessa vuosina 2014–2018. Viimeisellä yliopistokaudellaan hänen tilastokeskiarvonsa olivat 18,2 pistettä, 6,7 levypalloa, 3,3, korisyöttöä ja 1,3 riistoa per ottelu, ja hänet valittiin konferenssinsa tähdistöviisikkoon. Lisäksi hänet valittiin konferenssin puolustustähdistöviisikkoon kahdesti.

Yliopistouransa jälkeen Small siirtyi ammattilaiseksi Eurooppaan tehtyään elokuussa 2018 sopimuksen Suomen pääsarjassa pelanneen Kobrien kanssa. Small kirjautti runkosarjassa 17,7 pistettä ja 6,0 levypalloa ottelua kohden ja oli koko sarjan vetailussa pistekeskiarvollaan yhdeksäs. Sarjan piste-ennätyksensä (35) hän heitti joulukuussa Kouvoja vastaan. Kobrat ei edennyt kauden päätteeksi pudostuspelivaiheeseen.

Syyskuussa 2019 Small jatkoi pelaamista Suomen pääsarjassa Tampereen Pyrinnössä, missä hän pelasi etupäässä heittävänä takamiehenä. Runkosarjassa Small kirjautti parhaimmillaan yhdessä ottelussa 32 pistettä. Pyrintö sijoittui runkosarjassa lopulta viidenneksi kauden keskeydyttyä pysyvästi koronaviruspandemian vuoksi.

Lähteet
-------

* Khalil Small Suomen Koripalloliitto
* Khalil Small College Stats College Basketball at Sports-Reference.com (englanniksi)
* Khalil Small University of Wisconsin Green Bay Athletics (englanniksi)

### Viitteet

1. ↑  College Basketball at Sports-Reference.com
2. 1 2
3. 1 2  Khalil Small – Suomen Koripalloliitto
4. ↑
5. ↑

Aiheesta muualla
----------------

* Khalil Small basketball profile eurobasket.com (englanniksi)
*Tässä artikkelissa käytetään algebrallista merkintätapaa kuvailemaan shakkisiirtoja.*

**Siilipuolustus** tai **hedgehog** on shakissa käytettävä mustan puolustusasema, johon voidaan päätyä useista avauksista. Tyypillisesti asemaan päädytään englantilaisesta pelistä, mutta asemaan on mahdollista saapua myös sisilialaisen puolustuksen kautta.

Siilipuolustuksessa musta vaihtaa c-sotilaansa c5:stä valkean d4:ään ja asettaa sotilaansa ruuduille a6, b6, d6 ja e6. Lähetit asetetaan tyypillisesti ruuduille b7 ja e7 ja ratsut d7:ään ja f6:een. Kuningatar asetetaan c7:ään ja toinen torni c8:aan, joista ne voivat käyttää puoliavointa linjaa. Toinen torni on tyypillisesti e- tai d-linjalla. Vaikka mustan asema on näin melko ahdas, siinä ei ole merkittäviä heikkouksiakaan. Musta avaa asemaansa yleensä sotilaiden etenemisillä ...b5 ja ...d5.

Siilipuolustuksesta mustan jatko riippuu siitä, miten valkea on kehittänyt joukkonsa. Musta siirtää usein ratsunsa c5:een tai e5:een uhatakseen valkean sotilaita e4:ssä ja c4:ssä. f6-ratsu voi perääntyä e8:aan suojelemaan d6-sotilasta.

Katso myös
----------

* Luettelo shakkiavauksista
* Luettelo gambiiteista
Bargèmen linna.
**Bargème** on Ranskan kunta Provence-Alpit-Riviera‎n alueella Varin departementissa. Kunnan asukasluku vuonna 2014 oli 185. Bargème kuuluu departementissaan Flayoscin kantoniin Draguignanin arrondissementissa. Draguignan sijaitsee noin 40 kilometriä Bargèmesta lounaaseen, Välimeren rantakaupungit Fréjus ja Saint-Raphaël noin 60 kilometriä kaakkoon.

Vanhan linnan ympärille muodostunut Bargème kuuluu kauneimpien ranskalaiskylien järjestöön *Les Plus Beaux Villages de France*. Siihen kuuluu kolme muutakin Varin departementin kylää.

Lähteet
-------

1. ↑  List of The Most Beautiful Villages of France (Arkistoitu – Internet Archive), Les plus beaux villages de France. Viitattu 19.7.2017.

Aiheesta muualla
----------------

* Kuvia tai muita tiedostoja aiheesta **Bargème** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Bargème
**MSCI Russia Index** on yhdysvaltalaisen Morgan Stanley Barron tuottama venäläisten yritysten osakeindeksi, johon kuuluu Venäjän vaihdetuimpia pörssiosakkeita.

Indeksissä huomattavin paino on Gazpromilla (esimerkiksi 7. kesäkuuta 2013 se oli noin 21 %), mistä seuraa se, että esimerkiksi Gazpromin kurssin tukemiseksi tehdyt tukiostot vaikuttavat indeksiin erittäin paljon ja tarjoavat yhdellä osakkeella käytyjen kauppojen kautta merkittävän vaikutuksen indeksiin.

Dollari- ja ruplamääräisiä osakkeita
------------------------------------

Monet MSCI Russia Indexiin sisältyvät yritykset ovat indeksiosakkeina myös muissa osakeindekseissä. MSCI Russia Indexiin sisältyy sekä Yhdysvaltain dollareina (USD) pörssinoteerattuja että Venäjän federaation ruplina (RUR) noteerattuja kantaosakkeita ja etuoikeutettuja osakkeita. On mahdollista, että vaikka yrityksellä on sekä kantaosakkeita että etuoikeutettuja osakkeita, indeksin laskentaan otetaan vain etuoikeutetut osakkeet.*lähde?*

MSCI Russia Index Suomessa
--------------------------

MSCI Russia Index vaikuttaa Suomen rahoitusmarkkinoilla muun muassa osakerahastojen kautta, sillä monen Suomen rahoitustarkastuksen valvoman osakerahaston vertailuindeksi on MSCI Russia.*lähde?*

Listalla olevat osakkeet
------------------------

Allaoleva taulukko kuvaa listalla mukana olleita osakkeita ja niiden painoa 7. kesäkuuta 2013 sekä 1. maaliskuu 2017.

| Osakkeen tunnus | Yhtiön nimi | Paino(%)2013-06-07 | Paino(%)2017-03-01 |
| --- | --- | --- | --- |
| GAZP | Gazprom | 21,04 | 14,73 |
| LKOH | Lukoil | 14,49 | 13,75 |
| SBER | Sberbank | 15,88 | 17,68 |
| MGNT | Magnit | 6,75 | 6,86 |
| GMKN | Norilski nikel | 3,58 | 5,38 |
| NVTK | Novatek | 4,64 | 7,22 |
| MTSS | MTS | 4,67 | 3,14 |
| TATN | Tatneft | 3,66 | 5,05 |
| ROSN | Rosneft | 3,69 | 4,06 |
| VTBR | Bank VTB | 2,29 | 3,61 |
| SNGSP | Surgutneftegaz, etuoik. | 2,05 | 2,31 |
| URKA | Uralkali | 4,67 | - |
| SNGS | Surgutneftegaz | 2,56 | 2,18 |
| AFKS | AFK Sistema | 1,11 | 0,92 |
| TRNFP | Transneft, etuoik. | 1,72 | 2,96 |
| MFON | MegaFon | 1,32 | - |
| HYDR | RusGidro | 0,78 | 1,17 |
| RTKM | Rostelecom | 1,75 | 0,74 |
| CHMF | Severstal | 0,75 | 1,83 |
| MOEX | Moskovan pörssi | - | 1,78 |
| SBERP | Sberbank, etuoik. | 1,10 | - |
| FEES | FSK JeES | 0,48 | - |
| IRAO | Inter RAO JeES | 0,36 | 1,30 |
| LSRG | LSR Group | 0,33 | - |
| PHOR | FosAgro | - | 0,82 |
| TRMK | TMK | 0,30 | - |

Lähteet
-------

1. ↑  MSCI Russia MSCI, msci.com. Viitattu 8.6.2013. (venäjäksi)
2. 1 2  MSCI Russia MSCI, msci.com. Viitattu 8.6.2013 ja 1.3.2017. (venäjäksi)

  


|  |  |  |  |
| --- | --- | --- | --- |
| 

| * n
* k
* m
Morgan Stanley Capital International Barran osakeindeksit |
| --- |
|  |
| 
* APEX 50
* Asia excl. Japan
* ACWI
* BRIC
* Canada
* China
* EAFE
* Emerging Markets
* EMU
* Europe
* Europe, Middle East and Africa
* Far East excl. Japan
* Indonesia
* Irland
* KOKUSAI
* Korea
* Latin America
* Netherlands
* Pasific
* Portugal
* Russia
* UK
* USA
* World

 |

 |
**Oy Nordic Moneta Ab** on pohjoismainen keräilyrahoja ja -mitaleita markkinoiva yritys. Suomessa yritys toimii aputoiminimellä Suomen Moneta. Nordic Monetalla on toimintaa myös Ruotsissa, Tanskassa, Virossa, Latviassa ja Liettuassa.

Suomen Rahapaja luopui Nordic Monetan viidenkymmenen prosentin omistuksesta vuonna 2010 ja yritys siirtyi kokonaan Samlerhuset-konsernin omistukseen.
 
Samlerhusetin pääkonttori sijaitsee Hollannissa.

Suomen Moneta hankkii keräilytuotteita rahapajoilta ja toimittajilta eri puolilta maailmaa. Samlerhuser-konsernin tytäryhtiönä Nordic Moneta on yhteydessä Euroopan ja muun maailman tärkeimpiin rahapajoihin. Kotimaiset juhlarahat eurokolikkosarjat yritys ostaa Suomen Rahapajalta. Suomen Moneta myy suomalaisten ja kansainvälisten rahojen lisäksi raha- ja mitalikirjeitä sekä vanhoja rahoja Suomesta ja maailmalta.

Sponsorointi
------------

Suomen Moneta toimii useiden suomalaisurheilijoiden sponsorina. Moneta tukee muun muassa pikaluistelija Pekka Koskelaa, purjehtija Sari Multalaa sekä kävelijä Jarkko Kinnusta. Vuonna 2011 Suomen Moneta käynnisti yhdessä Urheilijayhdistyksen kanssa Tue urheilijaa -varainhankintakampanjan, jossa yksityinen henkilö, yhteisö tai yritys voi lahjoittaa rahaa omalle suosikkiurheilijalleen.

Lähteet
-------

1. 1 2 3  Suomen Moneta: Taustatietoa yrityksestä
2. ↑  Suomen Moneta: Tiedotteet (Arkistoitu – Internet Archive)
3. ↑  Suomen Rahapaja: Uutiset[vanhentunut linkki]
4. ↑  Suomen Moneta: Lehdistö (Arkistoitu – Internet Archive)
5. ↑  Suomen Pankki: Usein kysyttyä (Arkistoitu – Internet Archive)
6. ↑  Suomen Moneta
7. ↑  Pekka Koskela.net: Yhteistyökumppanit
8. ↑  Marjaniemen Purjehtijat: Sari Multala
9. ↑  Jarkko Kinnunen.fi (Arkistoitu – Internet Archive)
10. ↑  Tue urheilijaa.fi
11. ↑  Suomen Olympiakomitea: Urheilijayhdistys ja Suomen Moneta käynnistivät tueurheilijaa.fi -varainhankintakampanjan (Arkistoitu – Internet Archive)
12. ↑  Iltalehti: Uutta Suomessa: Osta kullattu harkko, tue haluamaasi urheilijaa

Aiheesta muualla
----------------

* Suomen Monetan internetsivut
**Miro Kocuvan** (s. 15. kesäkuuta 1971 Celje) on slovenialainen 400 metrin aitajuoksija, joka aktiiviurallaan edusti myös Jugoslaviaa. Hän on pituudeltaan 182 cm.

Kocuvan saavutti Barin Välimeren kilpailuissa 1997 pronssia ennätyksellään 49,43. Hän sijoittui kahdeksanneksi alle 20-vuotiaiden EM-kilpailuissa 1989 ja kuudenneksi saman ikäluokan MM-kilpailuissa 1990. Hän karsiutui välierissä Pariisin MM-kilpailuissa 1993 sekä alkuerissä Atlantan olympialaisissa 1996, MM-kilpailuissa Göteborgissa 1995, Ateenassa 1997 ja Sevillassa 1999 sekä EM-kilpailuissa Splitissä 1990, Helsingissä 1994 ja Budapestissä 1998.

Kocuvan juoksi 400 metrin juoksun ennätyksensä 47,13 Mariborissa kesäkuussa 1999.

Lähteet
-------

1. ↑  Miro Kocuvan *sports-reference.com*.  Arkistoitu 1.2.2010. Viitattu 3.4.2016. (englanniksi)
2. 1 2 3  Miro Kocuvan SLO *tilastopaja.org*. Viitattu 3.4.2016. (englanniksi)[vanhentunut linkki]
3. ↑  Miro Kocuvan Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**MSC Lirica** on MSC Cruisesin Ranskassa 2003 valmistettu *Mistral*-luokan risteilyalus.

Rakentaminen
------------

Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla K32. Alus luovutettiin 24. maaliskuuta 2003 panamalaiselle Mediterranean Shipping Companylle.

Liikennöinti
------------

Alus aloitti maaliskuussa risteilyt. Kesäisin alus risteilee Välimerellä ja talvisin Karibialla. Alus myytiin 21. heinäkuuta 2010 Newco Lirica SA:lle, jonka kotipaikka on Genevessä Sveitsissä. Aluksen operointi jatkui kuitenkin edelleen MSC:llä.

12. maaliskuuta 2021 aluksella syttyi tulipalo Korfun satamassa Kreikassa, jossa alus oli säilytyksessä, vain miehistön ollessa aluksella. MSC Cruisesin mukaan tulipalo syttyi tyhjässä pelastusveneessä ja aiheutti vahinkoa aluksen kyljelle, mutta ei sen sisätiloille, eikä aiheuttanut henkilövahinkoja.

Lähteet
-------

1. ↑
2. 1 2  faktaomfartyg.se
3. ↑  "No injuries reported in fire on MSC Lirica in Corfu", *Seatrade Cruise News*, 12.3.2021.
4. ↑  "MSC Lirica Is On Fire in Corfu", *Cruise Industry News*, 23.3.2021.
Mariinski Posadin piiri Tšuvassian kartalla.
**Mariinski Posadin piiri** (ven. Марии́нско-Поса́дский райо́н, *Mariinsko-Posadski raion*, tšuvassiksi Сĕнтĕрвăрри районӗ, *Sĕntĕrvărri raionĕ*) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 686 neliökilometriä ja asukkaita on 26 300 henkeä (vuonna 2007).

Piiri sijaitsee Tšuvassian koillisosassa. Pohjoisessa ja idässä se rajoittuu Mari Elin tasavaltaan, etelässä Kozlovkan piirin ja lännessä Tsivilskin sekä Tšeboksaryn piireihin. Hallinnollinen keskus on Mariinski Posadin kaupunki. Sen lisäksi piiriin kuuluu 11 maalaiskuntaa.

Seutu kuuluu Tšuvassian tasankoon. Lounaispuolitse virtaa Volga, johon laskee sen sivujoki Tsivil. Pinta-alasta yli puolet on maatalousmaata ja 28 % metsää. Pääasiallinen puulaji on tammi.

Mariinski Posadista on maantieyhteys Tšeboksaryyn, Tsivilskiin ja Volgan yli Marin pääkaupunkiin Joškar-Olaan. Tšeboksaryyn on matkaa 55 kilometriä. Piirikeskuksessa on henkilö- ja tavaraliikennettä hoitava laivalaituri.

Väestöstä 79 % on tšuvasseja ja 19 % venäläisiä.

Valtaosa teollisuuslaitoksista sijaitsee piirikeskuksessa. Kaupungissa valmistetaan alkoholijuomia, metallituotteita ja elintarvikkeita. Maatalous on keskittynyt maidon ja lihan tuotantoon sekä viljan, perunan, rehukasvien ja humalan viljelyyn. Seutu on Tšuvassian suosituimpia matkailukohteita.

Mariinski Posadissa toimii metsänhoito-oppilaitos. Piirilehtenä ilmestyy tšuvassin- ja venäjänkielinen *Pirĕn sămah – Naše slovo*.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mariinski Posadin piiri**.
* Mariinski Posadin piiri Tšuvassian tasavallan sivustolla (venäjäksi)

Tšuvassian piirit ja *kaupunkipiirit*
*Alatyr* •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
*Kanaš* •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
*Novotšeboksarsk* •
Poretskoje •
Šemurša •
*Šumerlja* •
Šumerlja •
*Tšeboksary* •
Tšeboksary •
Tsivilsk •
Urmary •
Vurnary
**Marija Pavlovna Blagoveštšenskaja** (ven. Мария Павловна Благовещенская, 23. kesäkuuta 1863 Orenburg – vuoden 1953 jälkeen) oli venäläinen suomalaisen ja skandinaavisen kaunokirjallisuuden kääntäjä.

Marija Blagoveštšenskaja syntyi Orenburgin Nepljujevin kadettikoulun opettajan Pavel Aršaulovin perheeseen. Vuonna 1872 perhe muutti Helsinkiin, jossa Aršaulov sai paikan Aleksanterin kimnaasin rehtorina. Marija vietti nuoruutensa Suomessa, jossa hän opiskeli skandinaavisia kieliä ja suomea. Vuonna 1884 hän meni naimisiin venäjän kielen ja kirjallisuuden opettajan Vladimir Blagoveštšenskin kanssa.

Blagoveštšenskaja kirjoitti 1880-luvulta lähtien pieniä kertomuksia ja teki käännöksiä ruotsista. 1900-luvun alussa hän toimi kirjallisuuslehtien avustajana, toisinaan salanimellä A. I. Valborg. Blagoveštšenskaja oli myös kirjeenvaihdossa ruotsalaisten, norjalaisten, tanskalaisten ja suomalaisten kirjailijoiden kanssa.

Vuonna 1906 perhe muutti Pihkovasta Pietariin, jossa Blagoveštšenskaja tutustui Venäjän pääkaupungin kirjallisuuselämään ja suomalaiseen siirtokuntaan. Samana vuonna ilmestyi hänen ensimmäinen käännöksensä suomesta, Helmi Setälän *Surun lapsi*. Vuonna 1907 ilmestyi Topeliuksen *Välskärin kertomuksia*, vuonna 1908 Arvid Järnefeltin *Maaemon lapsia* ja vuonna 1910 Minna Canthin kertomus *Lapsenpiika*. 1910-luvulla Blagoveštšenskaja venäjänsi myös Juhani Ahon, Johannes Linnankosken ja Bertel Gripenbergin kertomuksia. Hänen käännöksensä muodostivat huomattavan osan Maksim Gorkin toimittamasta suomalaisen kirjallisuuden antologiasta vuonna 1917.

Ruotsalaisista kirjailijoista Blagoveštšenskajan suosikki oli Selma Lagerlöf, jonka kaksitoistaosaiset kootut teokset ilmestyivät venäjäksi vuosina 1909–1911. Parhaiten hänet tunnetaan norjalaisen Knut Hamsunin teosten venäjäntäjänä. Blagoveštšenskaja vieraili Norjassa vuonna 1909 ja julkaisi seuraavana vuonna laatimansa Hamsunin elämäkerran. Hän käänsi myös tanskalaisia kirjailijoita ja osallistui Henrik Pontoppidanin venäjänkielisten koottujen teosten valmisteluun.

Blagoveštšenskajan myöhemmistä elämänvaiheista ei ole tarkkaa tietoa. Vuonna 1920 hänet mainitaan Tukholmassa käyneen Neuvosto-Venäjän kauppavaltuuskunnan tulkkina. Kerrotaan, että Blagoveštšenskaja koulutti skandinaavisten kielten kääntäjiä vielä toisen maailmansodan jälkeen lähes yhdeksänkymmenen vuoden ikäisenä.

Lähteet
-------

1. 1 2 3 4 5  Fainštein, M. Š.: "Iz istorii russko-skandinavskih literaturnyh svjazei: M. P. Blagoveštšenskaja", *Rossijskije ženštšiny i jevropeiskaja kultura: materialy V konferentsii posvjaštšonnoi teorii i istorii ženskogo dviženija*, s. 137–143. Sankt-Peterburg: Sankt-Peterburgskoje filosofskoje obštšestvo, 2001. Teoksen verkkoversio.
2. 1 2  Blagoveštšenskaja Marija Pavlovna: Izbrannyje sotšinenija i perevody *Lib.ru*. Viitattu 17.8.2020.
3. ↑  Den rådsryska handelsdelegationens resa.  *Hufvudstadsbladet*, 4.4.1920, s. 13. Artikkelin verkkoversio.
4. ↑  Historian tekijöitä kohtaamassa.  *Vapaa Sana*, 9.4.1920, s. 2. Artikkelin verkkoversio.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
MSC Opera Trondheimissä 2009.
 MSC Magnifica Hampurissa 2010.
 MSC Preziosa Saint-Nazairessa 2013.
**MSC Cruises** on vuonna 1987 perustettu sveitsiläinen risteily-yhtiö. Yhtiön pääoma on kokonaan Euroopassa ja se työllistää 12 000 henkilöä eri puolilla maailmaa. MSC Cruisesilla on toimistoja 43 maassa. Yhtiö kuuluu sveitsiläiseen Mediterranean Shipping Company S.A. (MSC) -nimiseen konserniin. Yhtiöllä on 12 alusta, jotka risteilevät pääasiassa Välimerellä ja Karibianmerellä. Kotipaikka on Geneve, Sveitsissä. 12 aluksellaan MSC Cruises on Euroopan toiseksi suurin risteilyvarustamo italialaisen Costa Cruisesin jälkeen. Kesällä 2018 Suomeen saapuu MSC Preziosa, MSC Orchestra sekä MSC Meraviglia. Kesällä 2009 Suomessa käyneet laivat olivat MSC Lirica, MSC Opera ja MSC Orchestra. Kaikki MSC Cruisesin laivat on rakennettu STX Europen telakalla, Saint-Nazairessa, Ranskassa.

MSC Cruises on maailman neljänneksi suurin risteilyoperaattori Carnival Corporation & plc:n, Royal Caribbean Cruises Ltd.:n ja Norwegian Cruise Linesin jälkeen. Vuonna 2012 yhtiöllä matkusti 6% kaikista risteilymatkustajista.

Historia
--------

Alun perin perustettiin Lauro Lines, yritys tuli risteilytoimintaan vuonna 1960 ja toimi kahdella alukksella, Angelina Lauro ja Achille Lauro. Molempia aluksia kohtasi tulinen loppu, kun Angelina Lauro poltettiin St.Thomasin satamassa vuonna 1979. Tämän jälkeen Lauro Lines, joka tunnetaan myös Flotta Laurona, jatkoi huonoina aikoina risteilyliikennettä vain yhdellä aluksella, Achille Laurolla. Vuonna 1985 Achille Lauron kaappasi palestiinalainen Liberation Front. Tapaus sai paljon julkisuutta ja matkustjamäärät laskivat. Vuonna 1989 Mediterranean Shipping Company osti Lauro Linesin ja nimesi sen uudelleen StarLauro Cruises nimiseksi. 30 marraskuuta 1994 Achille Lauro syttyi tuleen ja upposi 2 joulukuuta. Vuonna 1995 yhtiön nimi muutettiin nykyiseksi MSC Cruiseksi.

Lirica-luokka
-------------

* MSC Armonia 2001
* MSC Sinfonia 2002
* MSC Lirica 2003
* MSC Opera 2004

Musica-luokka
-------------

* MSC Musica 2006
* MSC Orchestra 2007
* MSC Poesia 2008
* MSC Magnifica 2010

Fantasia-luokka
---------------

* MSC Fantasia 2008
* MSC Splendida 2009
* MSC Divina 2012
* MSC Preziosa 2013

Tulevat alukset
---------------

* MSC Meraviglia (Project Vista I) - 2017 - STX Europe (St. Nazaire)
* Project Seaside - marraskuu 2017 - Fincantieri
* Projects Seashore - toukokuu 2018 - Fincantieri
* Project Vista II - 2019 - STX Europe (St. Nazaire)
* Project Vista III - 2019 STX Europe (St. Nazaire)
* Project Vista IV - 2020 STX Europe (St. Nazaire)
* Project World Europa - 2022 STX Europe (St. Nazaire)
* Project World II - 2024 STX Europe (St. Nazaire)

Entiset alukset
---------------

* MSC Symphony (1994–2000)
* MSC Monterey (1995-2006)
* MSC Rhapsody (1995–2009)
* MSC Melody (1997–2013)

Aiheesta muualla
----------------

* MSC Cruisesin nettisivut(englanniksi)
* Webcam laivoilla
Marija vuonna 1906
**Marija Nikolajevna Romanova** (ven. *Мария Николаевна Романова*) (26. kesäkuuta 1899 Pietarhovin Aleksandra-datša – 17. heinäkuuta 1918 Jekaterinburg) oli suuriruhtinatar ja Venäjän viimeisen tsaari Nikolai II:n ja keisarinna Aleksandra Fjodorovnan kolmas tytär, joka murhattiin muun perheensä kanssa Jekaterinburgissa 1918.

Hänellä oli neljä sisarusta:

* Olga Nikolajevna Romanova s. 1895 (isosisko)
* Tatjana Nikolajevna Romanova s. 1897 (isosisko)
* Anastasia Nikolajevna Romanova s. 1901 (pikkusisko)
* Aleksei Nikolajevitš Romanov s. 1904 (pikkuveli)

Keisarin luovuttua kruunustaan helmikuussa 1917 häntä ja hänen perhettään pidettiin vangittuna Aleksanterinpalatsissa. Vuonna 1918 heidät siirrettiin idemmäksi, ensin Tobolskiin ja sitten Jekaterinburgiin. Marija Nikolajevna teloitettiin perheineen Jekaterinburgissa vuonna 1918 heinäkuun 17. päivän yönä. 

Neuvostoliiton salaisten arkistojen avauduttua tulivat päivänvaloon muun muassa teloitusta johtaneen Jakov Jurovskin muistiinpanot. Niissä oli yksityiskohtaisesti selostettu Romanovien salaisen haudan paikka Jekaterinburgissa. Hauta oli metsätiehen hätäisesti lapioilla kaivettu matala kuoppa. Verityön jälkeen Jekaterinburgissa liikkui huhuja, että joku lapsista olisi mahdollisesti päässyt pakenemaan.

Metsässä ollut Romanovien salainen hauta avattiin virallisesti 1991 ja siitä löydettiin muiden perheenjäsenten jäännökset paitsi Aleksein ja yhden tyttären. Vuonna 2007 puuttuvien vainajien oletettuja palaneita luita löydettiin toisesta haudasta 70 metrin päästä. Venäläisten tutkijoiden mukaan vuonna 2007 löydetyt tyttären jäännökset kuuluivat Marijalle, amerikkalaisten tutkijoiden mukaan Anastasialle.

Lähteet
-------

1. ↑  The Murders at Ekaterinburg *History Today*. Viitattu 24.3.2022. (englanniksi)
2. ↑   Robert K. Massie Romanovit – keisariperheen viimeinen luku s. 227

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Marija Nikolajevna Romanova**.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Alankomaat
* Puola

 |
|  |
| Muut | 
* IdRef

 |

 |
Karl Weierstrass
**Karl Theodor Wilhelm Weierstrass** (**Weierstraß**) (31. lokakuuta 1815 Ennigerloh, Westfalen – 19. helmikuuta 1897 Berliini, Saksan keisarikunta) oli saksalainen matemaatikko, joka vaikutti merkittävästi modernin analyysin syntyyn. Hänen opettajansa oli saksalainen matemaatikko Christof Gudermann (1798–1852).

Matemaattiset ansiot
--------------------

### Jatkuvuuden määritelmä

Weierstrass määritteli jatkuvuuden seuraavasti:

Funktio \displaystyle f(x) on jatkuva kohdassa {\displaystyle \displaystyle x=x\_{0}}, jos jokaiselle {\displaystyle \displaystyle \epsilon >0\,\exists \,\delta >0} siten, että

{\displaystyle \displaystyle |x-x\_{0}|<\delta \Rightarrow |f(x)-f(x\_{0})|<\epsilon }.
Weierstrass määritteli myös raja-arvon käsitteen ja derivaatan vastaavalla tavalla. Aikaisemmin analyysin peruskäsitteet oli epätäsmällisesti määritelty "äärettömän pienten" eli infinitesimaalisten lukujen avulla, mikä oli ollut alttiina loogisille vastahuomautuksille, mutta näiden määritelmien tultua käyttöön sellaisia ei enää tarvittu. 

Uusien määritelmiensä ja niihin perustuvien menetelmiensä avulla hän todisti muun muassa aiemmin todistamattomat jatkuvien funktioiden väliarvolauseen ja Bolzanon–Weierstrassin lauseen.

### Muita saavutuksia

Weierstrass keksi M-testin sen selvittämiseksi, suppeneeko jokin funktiojono tasaisesti.

Weierstrassin lauseen mukaan suljetulla välillä jatkuva funktio saa suurimman ja pienimmän arvon.

Weierstrass edisti myös variaatiolaskennan kehitystä.

Weierstrassin oppilaita
-----------------------

* Edmund Husserl
* Sofja Kovalevskaja
* Gösta Mittag-Leffler
* Hermann Schwarz

Katso myös
----------

* Weierstrassin elliptinen funktio
* Weierstrassin rengas

Lähteet
-------

1. ↑  Karl Theodor Wilhelm Weierstrass
2. ↑
3. ↑

Kirjallisuutta
--------------

* Bell, Eric Temple: *Men of Mathematics*. Simon & Schuster, 1965. ISBN 0-671-62818-6.

Aiheesta muualla
----------------

* Kuvia tai muita tiedostoja aiheesta **Karl Weierstrass** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Latvia
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
Keltainen saapasraksi hyvin näkyvissä oikeanpuoleisessa saappaassa.
**Bootstrap** on englanninkielinen sana, joka tarkoittaa *saappaanraksia* eli saappaan takaosassa oleva lenkkiä, jonka avulla saapas on helppo vetää jalkaan ja josta sen voi ripustaa kuivumaan. Kielikuvana bootstrap tarkoittaa itsensä auttamista ilman ulkopuolista apua. Virheellisen käsityksen mukaan Paroni von Münchhausen olisi väittänyt vetäneensä itsensä ylös suosta pitämällä kiinni saappaanrakseistaan. Todellisuudessa teoksessa *Paroni von Münchhausenin seikkailut* hänen kerrotaan vetäneen itsensä hiuksista ylös.

Bootstrap-sanan mukaan on nimetty muun muassa:

* Bootstrap (tilastotiede)
* tietokoneen käynnistys
* BOOTP eli Bootstrap Protocol
* Käynnistyslataaja (bootstrap-ohjelma)
* Bootstrap, mobiililähtöisten verkkosivustojen kehittämiseen laadittu avoimen lähdekoodin CSS-kehys
* Intialainen elokuva ja joukko televisiosarjojen jaksoja

Lähteet
-------

1. 1 2  Jukka Nyblom: Bootstrapping: Mitä ihmettä on bootstrap? (k 2) *Metodifestivaali*. Jyväskylän yliopisto. Viitattu 23.4.2013.
2. ↑  Bootstraps and Baron Munchausen Boston Globe. Viitattu 23.4.2013.
3. ↑  Bootp (Arkistoitu – Internet Archive) Network Sorcery
4. ↑  Haku: Bootstrap IMDB
**Kai Fu-Lee** (s. 3. joulukuuta 1961) on taiwanilainen teknologia-alalla toimiva yritysjohtaja. Lee on ollut Microsoft Research Asian johtaja sen perustamisen aikaan ja Googlen Kiinan-maajohtaja sen perustamisen aikaan. Lee on huipputeknologiaan sijoittavan Sinoventuresin puheenjohtaja ja toimitusjohtaja.

Näkemyksiä
----------

Leen mukaan bruttokansantuote tulee tekoälyn myötä kasvamaan dramaattisesti, mutta teknologinen työttömyys muodostuu ongelmaksi nopeammin kuin uskotaan. Hän on sanonut, että robottien kehittäjät antavat ymmärtää toisin, jotta heidän ei tarvitse ottaa kantaa työttömyyskysymykseen. Leen mukaan tulevaisuus on onnellinen, jos tarpeeksi monet ihmiset ovat tyytyväisiä ilman työntekoa. Vuonna 2018 on kirjassaan *AI Superpowers: China, Silicon Valley, and the New World Order* ennustanut että Kiinasta tulee maailman johtava tekoälyvalta. Leen mukaan tähän vaikuttavat Kiinan väestö ja valtava määrä jäsennettyä dataa. Syyskuussa 2018 Lee on ollut sitä mieltä, että tekoäly ei koskaan tule kykenemään empatiaan ja luovuuteen.

Lähteet
-------

1. ↑
2. ↑   Kai-Fu Lee (September 25, 2018). AI Superpowers: China, Silicon Valley, and the New World Order. Boston, Mass: Houghton Mifflin. ISBN 9781328546395. OCLC 1035622189.
3. ↑  *Amanpour*, 28 September 2018.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Boot Hill and Western Railway Company** (AAR-lyhenne: BHWY) on *Right Cooperative Association of Wright, Kansasin* omistama paikallinen rautatieyhtiö, joka toimii Fordin piirikunnassa Kansasissa Yhdysvalloissa. Rautatiellä on yhdysliikenneasema Dodge Cityssä BNSF Railwayn kanssa. Aiemmin sillä oli yhdysliikenneasema myös Bucklinissa Union Pacific Railroadin kanssa. Rautatiellä kuljetetaan pääasiassa maataloustuotteita.

Rautatieyhtiön rataverkko käsittää yhden rataosan, noin 42 kilometrin pituisen osuuden Dodge Cityn ja Bucklinin välillä. Liikenne välillä Bucklin–Wilroads lakkautettiin syksyllä 2005 vähäisen liikenteen vuoksi, sillä osuudella oli liikennöinyt ainoastaan kahdeksan junaa syyskuun 2000 jälkeen.

Right Cooperative Association of Wright, Kansas hankki rataosan omistukseensa syyskuussa 2000 sen entiseltä omistajalta, Dodge City Ford & Bucklin Railroad Companyltä. Rautatieyhtiö ei työllistä ainoatakaan työntekijää, vaan sen toimintaa hoitavat emoyhtiön työntekijät.

Lähteet
-------

1. ↑  Notice: Railroad operation, acquisition, construction, etc.: Boot Hill & Western Railway Co. L.C. *scribd.com*.  5.4.2005. Viitattu 23.1.2009. (englanniksi)
2. ↑  Employer Status Determination: Boothill & Western Railway Company  21.11.2002. Railroad Retirement Board.  Arkistoitu 17.1.2009. Viitattu 23.1.2009. (englanniksi)
Lohjan paloasema
Paloaseman sijainti kartalla.
**Lohjan paloasema** (asema 60) on Länsi-Uudenmaan pelastuslaitoksen alaisuudessa toimiva paloasema Lohjalla. Paloasema vihittiin käyttöön 23.8.2006. Lohjan paloasema toimii ympäri vuorokauden vahintään kuuden palomiehen vahvuudella. Tällä vahvuudella miehitetään johtoyksikkö, pelastusyksikkö ja puomitikasyksikkö. 

Paloaseman erityiskalustoon kuuluu vaarallisten aineiden torjuntakontti, öljyntorjuntakontti, mönkijä ja kaksi venettä, joista yksi on Lohjanjärvellä Auralahdessa laiturissa ja toinen on asemalla peräkärryllä. Tämän vuoksi Lohjan paloasemalla pitää olla myös yksi vesisukeltaja valmiudessa. Lisäksi paloasemalla työskentelee ensihoitajia, kaksi palopäällikköä, kaksi palotarkastajaa ja toimistovirkailija.

Länsi-Uudenmaan hätäkeskus
--------------------------

Sisäasiainministeriö teki päätöksen, että Länsi-Uudenmaan hätäkeskus sijoittuu Lohjalle. Lohjan kaupunginhallitus päätti huhtikuussa 2003, että kaupunki on valmis toteuttamaan Länsi-Uudenmaan hätäkeskuksen. Hätäkeskuksen saaminen Lohjalle puolsi uuden paloaseman toteuttamisen samaan yhteyteen.

Kyseinen hätäkeskus on kuitenkin sittemmin yhdistetty Keravan hätäkeskukseen, joka nykyään käsittelee koko Uudenmaan hätäilmoitukset. Keravan hätäkeskus aloitti toimintansa 18.3.2014.

Aseman yksiköt
--------------

| Yksikkötunnus | Tyyppi |
| --- | --- |
| R LU 36 | Päivystävä palomestari |
| R LU 601 | Pelastusyksikkö |
| R LU 6012 | Vara-pelastusyksikkö |
| R LU 606 | Puomitikasyksikkö |
| R LU 607 | Miehistönkuljetusauto |
| R LU 608 | Vene (Lohjanjärvi) |
| R LU 6082 | Vene (peräkärryllä) |
| R LU 6094 | Koukkulavayksikkö |
| R LU 6098 | Mönkijä |
| E LU 41 | Ensihoidon kenttäjohtaja |
| E LU 4211 | Hoitotason ambulanssi |
| E LU 4212 | Hoitotason ambulanssi |
| E LU 4251 | Hoitotason ambulanssi |
| E LU 4314 | Perustason ambulanssi |
| E LU 4315 | Perustason vara-ambulanssi |

LU 4251 päivystää arkisin klo. 8-20 Ventelän VPK:n tiloissa Lohjan asemalla, josta se palaa Lohjan paloasemalle yöiksi.

Lähteet
-------

1. 1 2  Lohjan paloasema (asema 60) *Länsi-Uudenmaan pelastuslaitos*.  Arkistoitu 18.10.2020. Viitattu 17.10.2020.
**Kai Olavi Haaskivi** (s. 28. joulukuuta 1955 Lahti) on suomalainen jalkapallovalmentaja ja entinen jalkapalloilija.

Haaskiven pelaajaura alkoi Helsingin Jalkapalloklubissa, kun hän nousi edustusjoukkueen mukaan 1973. Hän pelasi Mestaruussarjassa myös Kiffenissä yhden kauden ennen kuin siirtyi Yhdysvaltoihin 1978. Suomessa hän ehti pelata vain 37 pääsarjaottelua ja voittaa SM-pronssia HJK:ssa 1976. Yhdysvalloissa Haaskiven ensimmäinen seura oli NASL:ssa pelannut Dallas Tornado. Pelattuaan Dallasissa kauden hän siirtyi Houston Hurricaneen. Houstonissa Haaskivi tutustui Pohjois-Amerikassa suosittuun hallijalkapalloon ja otti sen päälajikseen. Hän menestyi uudessa lajissa loistavasti. Haaskivi valittiin muun muassa Major Indoor Soccer Leaguen all stars -joukkueeseen kahdeksan kertaa. Hän pelasi sarjassa vuoteen 1992 asti ollen viimeisinä vuosina Cleveland Crunchissa samalla myös valmentajana.

Haaskivi pelasi Suomen maajoukkueessa 12 maaottelua, joissa hän teki 3 maalia.

Pelaajauran jälkeen Haaskivi toimi muun muassa jalkapalloakatemian johtajana Floridassa, Yhdysvaltojen poikien maajoukkueen apulaisvalmentajana ja Pittsburgh Riverhoundsin päävalmentajana.

Haaskiven isä Olavi Haaskivi oli Suomen Palloliiton koulutuspäällikkö. Haaskiven poika Olli Haaskivi on amerikansuomalainen televisio- ja elokuvanäyttelijä, joka tunnetaan muun muassa Broadwalk Empire -televisiosarjasta.

Lähteet
-------

* Kanerva, Juha yms.: *Jalkapallon pikkujättiläinen*, s. 396. WSOY, 2003. ISBN 951-0-27037-7.

### Viitteet

1. ↑  Olavi Haaskivi on poissa *Ilta-Sanomat*.  12.1.2007. Sanoma.  Arkistoitu 11.7.2015. Viitattu 10.7.2015.
2. ↑  Boardwalk Empiren suomalainen *Etelä-Suomen Sanomat*.  2.10.2014. Viitattu 6.11.2020.
**Ohjelman oikeaksi todistaminen** on ohjelmistotekniikassa tekniikka, jossa ohjelma todistetaan todeksi. Sen vastakohta ja huomattavasti yleisempi tapa on ohjelmantestaus. Tyypillisesti ja perinteisesti on katsottu, että ohjelman testaaminen verrattuna sen oikeaksi todistamiseen on kokonaisuutena edullisempaa. Ohjelman oikeaksi todistaminen on yleensä verrattaen iso tehtävä suhteessa itse ohjelman tekemiseen. Se voi olla jopa monin verroin suurempi, kun taas testaus voi minimissään olla olematon.

Todistamisen yleinen rakenne on yleensä seuraava. Ohjelmalle laaditaan formaali määrittely. Alkuehtoon kuuluu ohjelman alkutila sekä syöttötiedot. Loppuehto sisältää ohjelman lopputilan ja tulosteet. Todistamisessa tulee osoittaa ohjelman toimivan siten, että alkuehdoista seuraa loppuehto kaikilla alkuehdoilla.

Katso myös
----------

* Matemaattinen todistus

Lähteet
-------

1. 1 2 3 4  Ohjelmavirhe voi löytyä poikkeavalla tavalla *Tivi*. Viitattu 12.3.2016.

Aiheesta muualla
----------------

* 8101160 OHJELMIEN TODISTAMINEN (Arkistoitu – Internet Archive)
**Lohjan Koikkalan-Vaanilan työväentalo** oli Lohjan kaupungissa sijainnut työväentalo.

Historiaa
---------

Koikkalan-Vaanilan työväenyhdistys perustettiin vuonna 1906. Yhdistys osti noin puolen hehtaarin tontin, jolle päätettiin rakentaa työväentalo vuonna 1911. Talon rakennustarpeiksi ostettiin vanha talli. Vuonna 1912 valmistuneen työväentalon nimeksi annettiin Veljelä. Näyttämöllä laajennettu talo valmistui vuonna 1917, mutta vihkiäisjuhlat päästiin pitämään vasta vuonna 1919. Talo siirtyi vuonna 1953 Sos.dem. puolueen omistukseen. Talo oli huonokuntoinen, ja se päätettiin purkaa vuosina 1954–1955.

Rakennus
--------

Työväentalossa ei ollut sähköä, joten tilaisuuksia oli talvisin vaikea järjestää. Talossa oli juhlasali ja pieni näyttämö sekä laajennusosassa ravintola ja keittiö. Talossa oli myös talonmiehen asunto.

Lähteet
-------

1. 1 2  Hurri, Olavi & Marttala-Hurri, Vuokko: *Työn ja aatteen talot. Työväentalojen historiaa Uudellamaalla*, s. 168. Helsinki: Uudenmaan Sosialidemokraattinen Piiri ry, 1997. ISBN 952-90-8468-4.
Kultaisen kulman Ψ ja sen eksplementtikulman suhde on kultainen leikkaus φ.**Kultainen kulma** on geometriassa kulma, jonka suuruus määräytyy kultaisen leikkauksen mukaisesta suhteesta täydestä kulmasta. Täysi kulma jaetaan kahteen osaan, jotka ovat toistensa eksplementtikulmia. Kultainen kulma on näistä kahdesta pienempi Ψ, joka toteuttaa kultaisen leikkauksen (suhde φ ≈ 1,618034)

{\displaystyle {\frac {\alpha +\Psi }{\alpha }}={\frac {\alpha }{\Psi }}=\phi }
ja missä kulmien summa on täysi kulma eli esimerkiksi asteina {\displaystyle \alpha +\Psi =360^{\circ }}. Eräs kultaisen kulman määrittävän lauseke on 

{\displaystyle \Psi ={\frac {\alpha +\Psi }{\phi ^{2}}}}.
Eri kulma-asteikoilla saadaan tästä

{\displaystyle \Psi ={\frac {360^{\circ }}{\phi ^{2}}}\approx 137{,}508^{\circ }} (asteita),
{\displaystyle \Psi ={\frac {400}{\phi ^{2}}}\approx 152{,}786} (goonia) tai
{\displaystyle \Psi ={\frac {2\pi }{\phi ^{2}}}\approx 2{,}399963} (radiaania).

Lähteet
-------

1. ↑  Weisstein, Eric W.: Golden Angle (Math World – A Wolfram Web Resource) Wolfram Research.  (englanniksi)
2. ↑  Weisstein, Eric W.: Golden Ratio (Math World – A Wolfram Web Resource) Wolfram Research.  (englanniksi)

Aiheesta muualla
----------------

* Junnila, Heikki: Geometria harjoitus, Helsingin yliopisto
**Lohjan miesten talvisota** on Esa Vuoriston kirjoittama teos Lohjan seudun miehistä kootusta Kenttätykistörykmentti 4:n III patteristosta eli Lohjan p:stosta talvisodassa. 360-sivuisen kirjan julkaisivat Lohjan Rintamaveteraanit, Lohjan Seudun Sotaveteraanit ja Sotainvalidien Veljesliiton Lohjan osasto. Kirjassa on julkisista arkistoita saatujen kuvien lisäksi yksityishenkilöiltä saatuja kuvia.

Kirjan merkittävin yksittäinen aineisto on ollut patteriston alkuperäinen sotapäiväkirja, jossa on taistelukertomuksia ja tappioluetteloita. Päiväkirja löytyi aikoinaan roskalavalta, ja siitä on kopio Sota-arkistossa.

Kirjan rahoittajina ovat toimineet seudun yritykset, kuten Sappi, Orthex ja Länsi-Uudenmaan Osuuspankki sekä Lohjan kaupunki ja Lohjan Maakunnallinen Kulttuurisäätiö.

Kirjan kirjoittaja on aiemmin julkaissut muun muassa teoksen *Lohjan talvisota* kotirintaman tapahtumista.

Lähteet
-------

1. 1 2  Lohjan miesten talvisota s. 3, ISBN 978-952-93-0151-5
2. ↑  Lohjan miesten talvisota s. 2
3. ↑  Länsi-Uusimaa[vanhentunut linkki]